
Obec  Strekov
__________________________

Obecný úrad v Strekove
dňa 31.08.2026

Z á p i s n i c a
zo 41. zasadnutia Obecného zastupiteľstva v    S t r e k o v e
Zostavená: Obec Strekov, 31. augusta 2026
Miesto rokovania: Zasadačka Obecného úradu Strekov
Prítomní poslanci: 6 z celkového počtu 9 členov obecného zastupiteľstva (obecné zastupiteľstvo je uznášaniaschopné)
Prítomní: 6 - Zoltán Izsák, Gabriel Jankulár, Zoltán Kasnyík József Kovács, Judit Sütő, Ing. Péter Szekeres
Neprítomní: 3 - Csongor Ivanič, Bc. Monika Sárai, František Vida
Ostatný prítomní: Ildikó Leszkó – hlavná kontrolórka obce; Mgr. Katarína Kecskésová – zapisovateľka zápisnice; obyvatelia obce podľa prezenčnej listiny
Overovatelia zápisnice: Zoltán Izsák, Gabriel Jankulár
Návrhová komisia: József Kovács, Zoltán Kasnyík
Zapisovateľka: Mgr. Katarína Kecskésová 
1. bod programu: Otvorenie zasadnutia, kontrola uznášaniaschopnosti a schválenie programu rokovania
Zasadnutie viedla zástupkyňa  obce Judit Sütő, ktorá privítala prítomných a konštatovala, že z celkového počtu deväť členov obecného zastupiteľstva je prítomných šesť; zastupiteľstvo je teda uznášaniaschopné. Ospravedlnení sú František Vida, Csongor Ivanič a Bc.Monika Sárai.
Predsedajúci informoval, že všetci poslanci dostali program rokovania. Vyzval prítomných na hlasovanie o schválení predloženého programu rokovania.
Hlasovanie: Obecné zastupiteľstvo program rokovania jednohlasne schválilo.

1. bod programu: Otvorenie zasadnutia, schválenie programu rokovania, voľba overovateľov zápisnice a návrhovej komisie
Predsedajúca otvorila zasadnutie obecného zastupiteľstva a konštatovala, že z celkového počtu deviatich poslancov obecného zastupiteľstva je prítomných šesť, obecné zastupiteľstvo je teda uznášaniaschopné.
Predsedajúca informovala, že všetci poslanci dostali program rokovania. Vyzvala prítomných na hlasovanie o schválení predloženého programu rokovania.
Hlasovanie: Obecné zastupiteľstvo program rokovania jednohlasne schválilo.
Uznesenie č. 536/31082026
Obecné zastupiteľstvo obce Strekov schvaľuje program riadneho zasadnutia obecného zastupiteľstva .

Následne navrhla doplnenie programu o jeden bod — návrh všeobecne záväzného nariadenia — ktorý by bol zaradený ako deviaty bod, pred bod týkajúci sa zdravotného strediska, čím by sa ostatné body posunuli o jedno miesto. Zastupiteľstvo doplnenie programu prerokúvalo.
[bookmark: _Hlk239861785]Hlasovanie o doplnení programu: Obecné zastupiteľstvo návrh jednohlasne schválilo. Uznesenie č. 537/31082026
Obecné zastupiteľstvo obce Strekov schvaľuje doplnenie programu  o návrh všeobecne záväzného nariadenia ako deviaty bod programu.

Hlasovanie o programe rokovania v doplnenom znení: Obecné zastupiteľstvo program jednohlasne schválilo.
Predsedajúca navrhla za overovateľov zápisnice Zoltána Izsáka a Gabriela Jankulára.
Hlasovanie: Obecné zastupiteľstvo návrh jednohlasne schválilo.
Predsedajúca navrhla do návrhovej komisie Józsefa Kovácsa a Zoltána Kasnyíka.
Predsedajúca navrhla za zapisovateľa: Mgr. Katarína Kecskésová
Hlasovanie: Obecné zastupiteľstvo návrh jednohlasne schválilo.
Uznesenie č. 538/31052026, 539/31082026
Obecné zastupiteľstvo obce Strekov schvaľuje za overovateľov zápisnice: Zoltána Izsáka a Gabriela Jankulára.
Za zapisovateľa: Mgr. Katarínu Kecskésovú
Za členov návrhovej komisie schvaľuje: Józsefa Kovácsa a Zoltána Kasnyíka.
──────────────────────────────────────────────────
2. bod programu: Kontrola plnenia uznesení z predchádzajúcich zasadnutí
Hlavná kontrolórka  podala stručnú správu o stave plnenia uznesení z predchádzajúcich dvoch zasadnutí.
Zasadnutie zo dňa 18. júna 2026
Uviedla, že na júnovom zasadnutí boli prijaté uznesenia č. 477 až 511. Z nich tri uznesenia neboli podpísané starostom:
Uznesenie č. 489 — týkajúce sa prenájmu obecného majetku (zrušenie uznesenia o prenájme majetku );
Uznesenie č. 491 — týkajúce sa zákonného odôvodnenia a odmeny starostu;
Uznesenie č. 505 — týkajúce sa nájomnej zmluvy so spoločnosťou GLS.
Ostatné uznesenia z tohto zasadnutia boli riadne podpísané.
Zasadnutie zo dňa 16. júla
Na júlovom zasadnutí boli prijaté uznesenia č. 512 až 535. Všetky uznesenia sú podpísané. Na tomto zasadnutí zastupiteľstvo prelomilo veto starostu k viacerým uzneseniam. Medzi prerokúvanými vecami boli:
uznesenie, ktorým zastupiteľstvo vzalo na vedomie petíciu týkajúcu sa výstavby veterných elektrární;
uznesenie, ktorým vzalo na vedomie stanovisko k projektovej dokumentácii k projektu veterného a fotovoltaického parku;
uznesenie, ktorým neschválilo stanovisko obecného zastupiteľstva obce Strekov k zámer projektu veterného a fotovoltaického parku;
uznesenia týkajúce sa postupu pri predkladaní stanovísk príslušným orgánom a uloženie starostovi povinnosti vykonať potrebné kroky v súvislosti s projektom veterného parku;
uznesenie, ktorým vzalo na vedomie právnu analýzu k ukončeniu zmluvných vzťahov v projekte energetického parku;
uznesenie, ktorým vzalo na vedomie správu hlavného kontrolóra obce Strekov o zmluvných vzťahoch, prijatých uzneseniach a postupe obce súvisiacom so skutočnosťami týkajúcimi sa projektu veterného parku v katastrálnom území Strekov.
Ďalej boli prijaté uznesenia, ktorými zastupiteľstvo prelomilo veto starostu. V ich rámci bolo okrem iného zvýšené nájomné pre spoločnosť GLS na 100 EUR, schválená kúpa chladiaceho zariadenia, prerokúvaná žiadosť Mikuláša Užáka  a Alžbety o predaj pozemku o výmere 178 m². 
Doplnená bola informácia o nehnuteľnosti na Cigléckej ulici, kde bola vykonaná obhliadka zástupcami exekútora , ktorí informovali o plánovanom ohodnotení a následnom oznámení výsledku.
Uznesenie č. 540/31052026
Obecné zastupiteľstvo obce Strekov berie na vedomie kontrolu plnenia uznesení.

3. bod programu: Predaj a prenájom majetku obce Strekov
Predaj pozemku — Attila Bálint,  Dolná ulica 1300/35, 94137 Strekov
Predsedajúca informovala, že Bálint Attila podal žiadosť o odkúpenie obecného pozemku. Ide o zámer predaja pozemku o výmere 42 m², ku ktorému bol zhotovený geometrický plán. Zámer bol vyvesený v zákonnej lehote od 19. júna do 6. júla 2026. Cena bola stanovená na 8 EUR za m². Zastupiteľstvo predložené materiály prerokúvalo.
Hlasovanie: Obecné zastupiteľstvo návrh jednohlasne schválilo.
Uznesenie č. 541/31082026
Obecné zastupiteľstvo obce Strekov schvaľuje predaj obecného pozemku o výmere 42 m² za cenu 8 EUR/m² žiadateľovi Bálintovi Attilovi.
Predaj pozemku — Bálint Attila Dolná ulica 1300/35, 94137 Strekov, 
Predsedajúca uviedla, že Bálint Attila podal aj druhú žiadosť o odkúpenie pozemku. V tomto prípade ide o celú parcelu o výmere 59 m², ku ktorej nie je potrebné zhotovenie geometrického plánu. Zámer bol vyvesený od 19. júna do 6. júla 2026, zákonom stanovená lehota bola dodržaná. Zastupiteľstvo materiál prerokúvalo.
Hlasovanie: Obecné zastupiteľstvo návrh jednohlasne schválilo.
Uznesenie č. 542/31082026
Obecné zastupiteľstvo obce Strekov schvaľuje predaj obecného pozemku o výmere 59 m² žiadateľovi Bálintovi Attilovi.

Zámena pozemku — Bálint Attila Dolná ulica 1300/35, 94137 Strekov, 
Predsedajúca uviedla, že Attila Bálint podal aj žiadosť o  zámenu pozemku. V tomto prípade ide o žiadosť, ktorá zahŕňa zámenu pozemku: Zámer zámeny pozemku parcely č. 373/1 (alebo príslušnej parcely) o výmere 248 m² v prospech obce oproti vydaniu pozemku o výmere 24 m² žiadateľom obci; rozdiel výmery 224 m² bude vykúpený za cenu 1 792,00 EUR.
Hlasovanie: Obecné zastupiteľstvo schválilo jednohlasne.
Uznesenie č. 542/31082026
Obecné zastupiteľstvo obce Strekov schvaľuje zámer zámeny pozemkov – zámen parcely o výmere 224 m² (po odpočítaní 24 m² vrátených obci) s doplatkom 1 792,00 EUR v prospech obce, v katastrálnom území Strekov, v prospech Bálinta Attilu,


Žiadosť Agáta Baloghová, Hlavná ulica 373/31, 94137 Strekov
Predsedajúca  informovala, že Agáta Baloghová, Hlavná ulica 373/31, 94137 Strekov podala žiadosť o odkúpenie pozemku o výmere 324 m² pri Lesnej ceste . Zároveň informovala, že na danom mieste bol podaný podnet obyvateľmi ulice Čillagovej v súvislosti s vykonanými terénnymi úpravami — vykopávkami a zásahmi do reliéfu terénu. Na 02.09.2026 bola naplánovaná kontrola príslušnými orgánmi. Poslanec Zoltán Kasnyík  informoval poslancov, že pozemok, ktorý bol ohradený, zodpovedá pôvodnej výmere ohradeného priestoru; pri porovnaní s geodetickým plánom však nie sú rozdiely jednoznačné. Bolo konštatované, že v predmetnom priestore sa nachádzal odvodňovací kanál, ktorý prechádzal historicky. Poslanci navrhujú vypísanie obchodnej verejne súťaže na základe návrhu hlavnej kontrolórky. 
Poslanci  navrhli odložiť rozhodnutie do vyjasnenia výsledku nasledujúcej kontroly.
Hlasovanie o odložení: Obecné zastupiteľstvo návrh jednohlasne schválilo.
[bookmark: _Hlk239869773]Uznesenie č. 544/31082026
Obecné zastupiteľstvo obce Strekov odkladá rokovanie o žiadosti Agáty Baloghovej o odkúpenie pozemku o výmere 324 m² do vykonania kontroly a objasnenia výsledkov; veci sa bude venovať na nasledujúcom zasadnutí.
Žiadosť Kasnyik rodinné vinárstvo s.r.o., so sídlom 94137 Strekov, Jarmočné č. 1117
Predsedajúca  informovala, že spoločnosť Kasnyik rodinné vinárstvo s.r.o., so sídlom 94137 Strekov, Jarmočné č. 1117 podala žiadosť o odkúpenie pozemku evidovaného ako orná pôda o výmere 4 906,5 m² v lokalite vinohrady v časti „Máriavölgy”. Zastupiteľstvo diskutovalo o tom, či ide o pozemok vedený v katastri ako orná pôda či iná kultúra, a o platnosti nájomnej zmluvy, ktorá trvá od roku 2010 bez aktualizácie nájomného. Bolo konštatované, že nájomné vo výške 49 EUR ročne je nevyhovujúce. Hlavná kontrolórka uviedla, že nakoľko spoločnosť bude používať nadobudnutý pozemok na podnikateľské účely, nemôže obec predať pozemok na základe osobitného zreteľa. Navrhuje aj v tomto prípade vypísanie obchodnej verejnej súťaže.
Hlasovanie o odložení: Obecné zastupiteľstvo návrh schválilo.
[bookmark: _Hlk239870793]Uznesenie č. 545/31082026
Obecné zastupiteľstvo obce Strekov odkladá rokovanie o žiadosti spoločnosti Kasnyik rodinné vinárstvo s.r.o., so sídlom 94137 Strekov, Jarmočné č. 1117 o odkúpenie pozemku o výmere 4 906,5 m² v lokalite Vinohrady časť „Máriavölgy“.
Žiadosť Kasnyik rodinné vinárstvo s.r.o., so sídlom 94137 Strekov, Jarmočné č. 1117— pozemok pri Vinárstva
Predsedajúca  informovala, že spoločnosť Kasnyik rodinné vinárstvo s.r.o., so sídlom 94137 Strekov, Jarmočné č. 1117 podala ďalšiu žiadosť o odkúpenie pozemku pri vstupe do prevádzky vináreň — parcely, kde sa nachádza oplotená plocha slúžiaca ako parkovisko, o výmere 862 m². Zastupiteľstvo diskutovalo o tom, že tieto pozemky boli predmetom zámerov na vzájomnú výmenu s PD Strekov ešte v roku 2020, avšak rokovania neboli dokončené pre chýbajúce geometrické plány. Bolo konštatované, že celú vec je potrebné riešiť stavebnou komisiou, nakoľko pozemok bude použitý na podnikateľské účely, nemôže sa považovať ako predaj podľa osobitného zreteľa. 
Hlasovanie o odložení: Obecné zastupiteľstvo návrh schválilo.
Uznesenie č. 546/31082026
Obecné zastupiteľstvo obce Strekov odkladá rokovanie o žiadosti spoločnosti Kasnyik rodinné vinárstvo s.r.o., so sídlom 94137 Strekov, Jarmočné č. 1117 o odkúpenie pozemku o výmere 862 m².
Žiadosť Poľnohospodárske družstvo Strekov, 941 37 Strekov č. 55, IČO 00587184
Predsedajúca  informovala, že Poľnohospodárske družstvo Strekov, 941 37 Strekov č. 55, IČO 00587184 podalo žiadosť o odkúpenie pozemku o celkovej výmere 650 m² a 51 m², teda spolu 701 m². Geometrický plán ku žiadosti bol predložený. Zastupiteľstvo sa zhodlo, že celú záležitosť je potrebné riešiť spoločne s ostatnými žiadosťami v rámci konzultácie stavebnej komisie, starostu a vedenia PD Strekov. Ing. Péter Szekeres navrhol, aby obec riešila  miesto  predaja výmenu pozemkov s PD Strekov . 
Hlasovanie o odložení: Obecné zastupiteľstvo návrh jednohlasne schválilo.
Uznesenie č. 547/31082026
Obecné zastupiteľstvo obce Strekov odkladá rokovanie o žiadosti PD Strekov o odkúpenie pozemkov o celkovej výmere 701 m²  ..
Poverenie Komisie pre rozvoj, investície a životné prostredie — príprava podkladov k výmene pozemkov
Zastupiteľstvo sa zhodlo na potrebe systematického riešenia všetkých žiadostí PD Strekov o predaj a výmenu pozemkov, pričom bolo konštatované, že prípadná výmena medzi obcou a PD Strekov by si vyžadovala dôkladnú prípravu: porovnanie pozemkov, ich ohodnotenie, prípadné doplatenie rozdielu hodnôt a právne posúdenie. Predsedajúca  navrhla, aby sa Komisia pre rozvoj, investície a životné prostredie stretla so pracovníčkou obecného úradu , ktorá má k dispozícii prehľad parciel, a v ďalšom kroku rokovala so zástupcom PD Strekov a prípadne s právnikom.
Hlasovanie: Obecné zastupiteľstvo návrh jednohlasne schválilo.
Uznesenie č. 548/31082026
Obecné zastupiteľstvo obce Strekov poveruje komisiu pre rozvoj, investície a životné prostredie pri Obecnom zastupiteľstve obce Strekov prerokovaním otázky a preverením možností určenia pozemkov vhodných na zámenu medzi Poľnohospodárskym družstvom (PD) Strekov a Obcou Strekov na spoločnom rokovaní so starostom obce, predsedom PD Strekov, príslušnej pracovníčky obecného úradu a právneho zástupcu obce Strekov. Komisia pre rozvoj, investície a životné prostredie predloží výsledky rokovania a konkrétne návrhy riešení na nasledujúce zasadnutie Obecného zastupiteľstva obce Strekov.  V prípade potreby bude prizvaný aj  právny poradca.
4. bod programu: Nájomná zmluva — Tibor Néma
Predsedajúca  informovala, že obec má s Tibor Néma uzavretú dohodu o užívaní obecnej nehnuteľnosti nachádzajúcej sa na Ciglédskej ulici. Tibor Néma predmetnú nehnuteľnosť obýva, vykonáva drobné opravy a zároveň zabezpečuje dohľad nad zberným dvorom. V poslednom období mu bola do nehnuteľnosti zavedená elektrina. Faktúry za elektrinu bude priebežne verifikovať a vyrovnávať správa obecného úradu. Navrhuje sa uzavretie riadnej nájomnej zmluvy na predmetnú nehnuteľnosť — budovu o výmere 43 m² (zastavaná plocha) s priľahlou záhradou o výmere 295 m² — za 50 EUR mesačne, t. j. 600 EUR ročne, splatných vždy do 20. dňa príslušného mesiaca.
Zastupiteľstvo diskutovalo o výmere nehnuteľnosti a konštatovalo, že záhrada sa fakticky nevyužíva. 
Hlasovanie: Obecné zastupiteľstvo návrh jednohlasne schválilo.
Uznesenie č. 549/31082026
Obecné zastupiteľstvo obce Strekov schvaľuje uzavretie nájomnej zmluvy s Tibor Néma na obecnú nehnuteľnosť na Ciglédskej ulici (zastavaná plocha 43 m²) za nájomné vo výške 50 EUR mesačne (600 EUR ročne), splatné vždy do 20. dňa príslušného mesiaca. Doba nájmu: od dňa podpísania zmluvy. Zároveň splnomocňuje starostu obce Jána Téglása na podpísanie tejto nájomnej zmluvy.
5. bod programu: Plnenie rozpočtu za prvý polrok
Poslanec Ing. Péter Szekeres  informoval zastupiteľstvo o plnení obecného rozpočtu za prvý polrok. Uviedol, že správu prednesie spoločne s informáciou o zmene rozpočtu k augustu, nakoľko zmena rozpočtu v sebe zahŕňa aj príslušné údaje. Zastupiteľstvo súhlasilo s takýmto postupom, pričom oba body sa hlasujú samostatne.
Predsedajúca  vyzvala na hlasovanie o schválení správy o plnení rozpočtu za prvý polrok.
Hlasovanie: Obecné zastupiteľstvo návrh jednohlasne schválilo.
[bookmark: _Hlk239873521]Uznesenie č. 550/31082026
Obecné zastupiteľstvo obce Strekov schvaľuje správu o plnení rozpočtu obce Strekov za prvý polrok bežného roka.
6. bod programu: Upravený rozpočet obce Strekov za august 2026

Poslanec Ing. Péter Szekeres člen finančnej komisie predložil zmenu rozpočtu k augustu 2026. Uviedol nasledujúce podstatné zmeny:
Na strane príjmov:
Prijaté úroky vo výške 0,39 EUR (symbolická suma);
Dotácia z Nitrianskeho samosprávneho kraja vo výške 5 000 EUR — použitá na obstaranie nového koberca, stoličiek do veľkej sály a na rekonštrukciu zvukovej izolácie stropu;
Samostatná dotácia z Nitrianskeho samosprávneho kraja vo výške 4 000 EUR — použitá na rekonštrukciu stropu (izolácia);
Dotácia pre dobrovoľných hasičov vo výške 3 000 EUR (zo štátnych zdrojov);
Príjem z environmentálneho fondu vo výške 1 888 EUR — za správne nakladanie s odpadom (odpadové hospodárstvo);
Finančná operácia — čerpanie z rezervného fondu vo výške 20 085 EUR na traktor (schválené v predchádzajúcom období);
Chladiaci box pre dom smútku vo výške 7 380 EUR 
Schvaľuje sa zapracovanie sumy 4 880 EUR — modernizácia plynového kotla v zdravotnom stredisku;
Rozšírenie detského ihriska pri škole (betonáž a súvisiace práce): pôvodne schválená suma 5 423 EUR, nová celková suma 11 674 EUR; do zmeny rozpočtu sa zapracúva rozdiel 6 251 EUR.
Na strane výdavkov:
Výdavky na referendum: 836,57 EUR (hradené zo štátnych prostriedkov);
Dotácia pre hasičov 3 000 EUR (štátne zdroje);
Vrátenie dotácie pre školu vo výške 1 800 EUR — z dôvodu nižšieho počtu žiakov na škole v prírode;
Výdavky z dotácie NSK: 900 EUR, 500 EUR a 4 000 EUR (oprava stropu veľkej sály);
Zníženie položky stavebného úradu o sumu prevedenú priamo do Svodína (pôvodne prechádzala cez Strekov);
Odpadové hospodárstvo: zníženie cca o 400 EUR (pozitívny vývoj);
Havarijné poistenie pre traktor: zvýšenie o 1 500 EUR;
Opatrovateľská služba: zapracovaných 850 EUR (súvisiaca žiadosť bude prerokovaná v ďalšom bode programu).
Celkové príjmy: 2 475 449,27 EUR
Celkové výdavky: 2 440 800,61 EUR
Predsedajúca vyzvala na hlasovanie.
Hlasovanie: Obecné zastupiteľstvo zmenu rozpočtu jednohlasne schválilo.
Uznesenie č. 551/31082026
Obecné zastupiteľstvo obce Strekov schvaľuje zmenu rozpočtu obce Strekov k augustu bežného roka s celkovými príjmami vo výške 2 475 449,27 EUR a celkovými výdavkami vo výške 2 440 800,61 EUR.
7. bod programu: Čerpanie z rezervného fondu
Chladiaci box — dom smútku
Poslanec Ing. Péter Szekeres člen finančnej komisie predložil návrh na čerpanie z rezervného fondu na úhradu chladiaceho boxu pre dom smútku vo výške 7 380 EUR.
Hlasovanie: Obecné zastupiteľstvo návrh jednohlasne schválilo.
Uznesenie č. 552/31082026
čerpanie finančných prostriedkov z rezervného fondu obce Strekov vo výške 7 380,00 EUR na kapitálové výdavky spojené s obstaraním nového chladiaceho boxu pre Dom smútku v Strekove.

Modernizácia plynového kotla — zdravotné stredisko
Predsedajúca  informovala, že na modernizáciu plynového kotla v zdravotnom stredisku boli predložené dve cenové ponuky:
Ponuka č. 1: Michal  Kovács, Šahy — 6 735,94 EUR;
Ponuka č. 2: EnergySave s.r.o., so sídlom Hornoštálska cesta 244/32, Dolný Štál) 4 880,85 EUR.
Člen finančnej komisie  predložil návrh na čerpanie z rezervného fondu vo výške 4 880,85 EUR na základe výhodnejšej cenovej ponuky. Bolo konštatované, že k ponukám bude doplnený protokol o výbere dodávateľa.
Hlasovanie: Obecné zastupiteľstvo návrh jednohlasne schválilo.
Uznesenie č. 553/31082026
Obecné zastupiteľstvo obce Strekov schvaľuje čerpanie finančných prostriedkov z rezervného fondu obce Strekov vo výške 4880,85  EUR na celkovú modernizáciu vykurovacieho systému v zdravotnom stredisku obce Strekov. 

Detské ihrisko — doplatkové práce
Člen finančnej komisie informoval, že pôvodne schválená suma na detské ihrisko pri škole (betonáž a ďalšie práce) bola 5 423 EUR; celková suma projektu vrátane rozšírenia prác je 11 674 EUR. Na pokrytie rozdielu je potrebné vyčerpať z rezervného fondu 6 251 EUR.
Poslanec Zoltán Izsák upozornil, že na ihrisku boli zaznamenané nedostatky — stojaca voda na betónovej ploche. Uviedol, že nedostatky doposiaľ neboli reklamované a navrhol, aby boli pred záverečnou platbou písomne reklamované. Zastupiteľstvo sa zhodlo, že reklamáciu vybaví Stavebná komisia — vykoná obhliadku, spíše protokol o zistených nedostatkoch a odovzdá ho starostovi.
Hlasovanie o čerpaní z rezervného fondu: Obecné zastupiteľstvo návrh jednohlasne schválilo.
[bookmark: _Hlk239874907]Uznesenie č. 554/31082026
Obecné zastupiteľstvo obce Strekov schvaľuje čerpanie finančných prostriedkov z rezervného fondu obce vo výške 6 251,00 EUR na zabezpečenie dofinancovania projektu „Výstavba detského inkluzívneho ihriska – Ihrisko pre všetky deti“
Reklamácia nedostatkov na detskom inkluzívnom ihrisku:
Uznesenie č. 555/31082026
Obecné zastupiteľstvo obce Strekov poveruje Komisiu pre rozvoj, investície a životné prostredie, aby vykonala obhliadku detského ihriska pri základnej škole (projekt „Výstavba detského inkluzívneho ihriska – Ihrisko pre všetky deti“), spísala protokol o zistených nedostatkoch a odovzdala ho starostovi obce za účelom uplatnenia reklamácie voči zhotoviteľovi.
8. bod programu: Konsolidovaná výročná správa
Predsedajúca informovala zastupiteľstvo, že konsolidovaná výročná správa za príslušný rok bola spracovaná. Obsahuje súhrn hospodárenia obce a základnej školy. Správu preskúmala hlavná kontrolórka, ktorá v nej nezistila nedostatky.
Zastupiteľstvo správu vzalo na vedomie.
Uznesenie č. 556/31082026
Obecné zastupiteľstvo obce Strekov berie na vedomie konsolidovanú výročnú správu obce Strekov za príslušný rok.
9. bod programu: Návrh všeobecne záväzného nariadenia — zlaté žltnutie viniča
Predsedajúca uviedla, že obec pripravila návrh všeobecne záväzného nariadenia č.1/2026 s názvom: /„Miestny systém prevencie, monitorovania a informovania a súčinnosti pri výskyte a šírení zlatého žltnutia viniča" 
Vysvetlil, že účelom nariadenia je vytvoriť právny rámec pre trojčlennú komisiu, ktorá monitoruje stav viníc v katastrálnom území — vyhodnocuje zanedbanosť plôch, výskyt fytoplazmatických chorôb a prípadné ohrozenie okolitých viníc. Na základe výsledkov monitorovania by obec mohla formálne vyzvať vlastníkov pozemkov na zjednanie nápravy. Poslanec Zoltán Kasnyík uviedol, že cieľom je vytvoriť mechanizmus, ktorý by — analogicky s príkladom z praxe v Maďarsku — umožnil obci vstupovať na súkromné pozemky za účelom kontroly, čo by v praxi doposiaľ nebolo možné bez príslušného nariadenia. Ďalej informoval, že podobné nariadenie pripravujú aj okolité obce; pri jeho tvorbe pomáhali zástupcovia príslušnej poľnohospodárskej organizácie. Štátna podpora pre postihnuté vinice sa očakáva v nasledujúcom roku, avšak bolo konštatované, že jej realizácia je zatiaľ neistá.
Predsedajúca nformovala, že návrh VZN je potrebné vyvesiť na dobu 15 dní a po uplynutí tejto lehoty, ak nebudú vznesené pripomienky, ho predložiť zastupiteľstvu na schválenie.
Hlasovanie o schválení návrhu na vyvesenie: Obecné zastupiteľstvo návrh jednohlasne schválilo.
Uznesenie č. 557/31082026
Obecné zastupiteľstvo obce Strekov schvaľuje návrh Všeobecne záväzného nariadenia Obce Strekov č. 1/2026 o miestnom systéme prevencie, monitorovania, informovania a súčinnosti pri výskyte a šírení zlatého žltnutia viniča (Grapevine flavescence dorée phytoplasma) za účelom jeho vyvesenia na úradnej tabuli obce na dobu 15 dní na pripomienkovanie v zmysle zákona o obecnom zriadení.
10. bod programu: Modernizácia plynového kotla — zdravotné stredisko (výber dodávateľa)
Predsedajúca  informovala, že tento bod programu bol obsahovo prerokovaný v rámci bodu č. 7 (čerpanie z rezervného fondu). Zastupiteľstvo prediskutovalo obe predložené cenové ponuky:
Bolo konštatované, že k výberu bude vypracovaný protokol o prieskume trhu. Keďže o výbere dodávateľa a čerpaní prostriedkov bolo hlasované v predchádzajúcom bode, zastupiteľstvo konštatovalo, že uznesenie je platné.
[bookmark: _Hlk239876406]Uznesenie č. 558/31082026
Obecné zastupiteľstvo obce schvaľuje výber úspešného uchádzača v rámci prieskumu trhu na realizáciu zákazky „Modernizácia vykurovacieho zariadenia v zdravotnom stredisku“, ktorým je spoločnosť EnergySave s.r.o., so sídlom Hornoštálska cesta 244/32, 930 10 Dolný Štál, IČO: 47 769 751, za cenu 4 880,85 EUR vrátane DPH a poveruje starostu obce Jána Téglása na podpísanie zmluvy o dielo / objednávky s vybraným dodávateľom.
11. bod programu: Opatrovateľská služba 
Predsedajúca  informovala, že organizácia Cesta sv. Františka z Assisi, n.o. zastúpená riaditeľkou PhDr. Milotou Gubricovou  poskytujúca domácu ošetrovateľskú starostlivosť poskytuje v obci opatrovateľskú starostlivosť pre obyvateľov. Organizácia prijíma aj príspevok od obce. Bola predložená žiadosť o schválenie opatrovateľskej starostlivosti pre obyvateľku obce Eva Danciová.
Príspevok obce bol stanovený na 1 EUR za hodinu opatrovateľskej služby, pričom sa opatruje 8 hodín denne v pracovné dni. Zastupiteľstvo diskutovalo o výpočte celkovej sumy príspevku. Na základe prerokovaných podkladov bola suma vypočítaná za obdobie od 1. septembra do 31. decembra 2026 (4 mesiace: 21 + 22 + 20 + 21 pracovných dní = 84 dní × 8 hodín = 672 hodín × 1 EUR/hod = 672 EUR). Augustová časť bola z výpočtu vyňatá, nakoľko schválenie prebieha až v aktuálnom zasadnutí.
Bolo konštatované, že rodina opatrovanej osoby taktiež prispieva na náklady opatrovania.
Hlasovanie: Obecné zastupiteľstvo návrh jednohlasne schválilo.
Uznesenie č. 559/31082026
Obecné zastupiteľstvo obce Strekov schvaľuje poskytnutie finančného príspevku pre neziskovú organizáciu Cesta sv. Františka z Assisi, n.o. (so sídlom Kolta 345, zastúpenú riaditeľkou PhDr. Milotou Gubricovou) na poskytovanie terénnej sociálnej služby pre obyvateľa obce Strekov vo výške 672,- EUR na dofinancovanie opatrovateľskej služby v období od 1. septembra 2026  do 31. decembra 2026.
Zároveň splnomocňuje starostu obce Jána Téglása na podpísanie príslušnej zmluvy s touto neziskovou organizáciou.
12. bod programu: Vstup do občianskeho združenia Szlovákia Magyar Önkormányzati Társulása 
Predsedajúca informovala, že obec bola oslovená s ponukou vstupu do občianskeho združenia Szlovákia Magyar Önkormányzati Társulása. Zdôraznila, že cieľom združenia je spoločná ochrana záujmov maďarsky hovoriacich obcí na Slovensku, najmä v oblasti maďarského školstva a maďarských škôl. Vstupné poplatky pre členov zatiaľ neboli definitívne stanovené; predpokladá sa, že sa budú odvíjať od počtu obyvateľov obce.
Zastupiteľstvo prerokúvalo predložené stanovy a dokumentáciu. Predsedajúca  navrhla, aby zastupiteľstvo schválilo vstup do združenia, za zástupcu obce určilo starostu (resp. vždy aktuálneho starostu s ohľadom na blížiace sa voľby) a uložilo obecnému úradu prípravu potrebnej dokumentácie.
Hlasovanie — A) vstup do združenia: Obecné zastupiteľstvo návrh jednohlasne schválilo.
Hlasovanie — B) zástupca obce v združení: Obecné zastupiteľstvo jednohlasne schválilo, že zástupcom obce bude vždy aktuálny starosta obce Strekov.
Hlasovanie — C) príprava dokumentácie: Obecné zastupiteľstvo jednohlasne schválilo uloženie úlohy obecnému úradu.
Uznesenie č. 560/31082026

Obecné zastupiteľstvo obce Strekov
a. Schvaľuje 
vstup obce Strekov do občianskeho združenia Szlovákia Magyar Önkormányzati Társulása 
b.  Určuje
zástupcu Obce Strekov v orgánoch občianskeho združenia Szlovákia Magyar Önkormányzati Társulása v osobe každodobého starostu obce Strekov, ktorý aktuálne vykonáva mandát.
c. Ukladá
[bookmark: _GoBack]obecnému úradu pripraviť administratívne podklady spojené so vstupom obce do združenia Szlovákia Magyar Önkormányzati Társulása a predložiť starostovi obce na podpis Žiadosť o prijatie za člena spolu s príslušným poverením.
Termín: bez zbytočného odkladu

13. bod programu: Partnerská dohoda — stretnutie obcí Kürt
Predsedajúca informovala, že v tomto mesiaci sa uskutočnilo stretnutie starostov obcí nesúcich názov Kürt v Erdőkürti (Maďarsko). Na stretnutí bola prerokovaná aktualizácia Partnerskej dohody o spolupráci. Starostovia dohodu na mieste nepodpísali, ale predložili ju na schválenie príslušným zastupiteľstvám.
Predmetom rokovania je Dodatok k Partnerskej dohode o spolupráci č. 1/2026, uzavretej medzi obcami: Strekov (SR), Ohrady (SR), Mostová (SR), Erdőkürt (HU), Hejőkürt (HU) a Tiszakürt (HU)
Zmeny oproti pôvodnej dohode z roku 2015:
Článok IV, bod 1: Hostiteľská obec hradí náklady (okrem ubytovania) pre prvých 50 účastníkov; náklady presahujúcej návštevnosti znáša vysielajúca obec;
Hostiteľská obec zabezpečí v hlavný deň stretnutia (sobota) pohotovostnú zdravotnú službu (rýchlu zdravotnú pomoc).
Harmonogram spoločných stretnutí:
2027 – Tiszakürt (Maďarsko)
2028 – Strekov (Kürt, Slovenská republika)
2029 – Mostová (Hidaskürt, Slovenská republika)
2030 – Ohrady (Csallóközkürt, Slovenská republika)
2031 – Hejőkürt (Maďarsko)
2032 – Erdőkürt (Maďarsko)
2033 – Tiszakürt (Maďarsko)
Zastupiteľstvo prerokúvalo predložené znenie Dodatku.
Hlasovanie: Obecné zastupiteľstvo návrh jednohlasne schválilo.
Uznesenie č. 561/31082026
Obecné zastupiteľstvo obce Strekov schvaľuje uzavretie Dodatku č. 1/2026 ktorým sa mení Článok 4 bod 1  Partnerskej dohody o   spolupráci z roku 2015 uzatvorená  medzi partnerskými obcami: Strekov (SR), Ohrady (SR), Mostová (SR), Erdőkürt (HU), Hejőkürt (HU) a Tiszakürt (HU). Zároveň  Splnomocňuje starostu obce Jána Téglása na podpísanie tohto Dodatku č. 1/2026.

14. bod programu: Rôzne
Podpora oberačkového sprievodu — Občianske združenie Pál utcai Fiúk
Starosta informoval, že Občianske združenie Občianske združenie Pál utcai Fiúk podalo žiadosť o finančnú podporu na organizáciu oberačkového  sprievodu plánovaného na sobotu 12. septembra o 14:00 hod. Žiadaná suma je 2 600 EUR. Rozpis výdavkov:
Prenájom stanu a doprava: 1 500 EUR
Mobilné toalety (2 ks): 160 EUR
Hudobná produkcia: 90 EUR
Koč od Imricha Barusa: 250 EUR
Občerstvenie pre účinkujúcich: 50 EUR
Kultúrny program — Anyalai  Pepes János: 550 EUR
Bolo konštatované, že na kultúrne podujatia je v rozpočte vyčlenených 15 000 EUR a schválené výdavky doposiaľ túto čiastku neprevyšujú. Poslanec informoval o programe podujatia: 
Hlasovanie: Obecné zastupiteľstvo návrh jednohlasne schválilo.
Uznesenie č. 562/31082026
Obecné zastupiteľstvo obce Strekov schvaľuje poskytnutie finančnej podpory (dotácie) z rozpočtu obce Strekov vo výške 2 600,- EUR pre Občianske združenie „Pál utcai fiúk“, so sídlom Strekov, na účel organizácie oberačkového sprievodu a sprievodného kultúrneho podujatia, ktoré sa uskutoční dňa 12. septembra 2026.

Delegovanie zástupcov do Rady materskej školy
Predsedajúca  informovala zastupiteľstvo, že Rada materskej školy obce Strekov doteraz nevykonala ustanovujúce zasadnutie, hoci podľa platných predpisov mala byť zriadená pred začiatkom nového školského roka. Predsedajúca uviedla, že v júni upozornil dovtedajšieho predsedu Rady MŠ aby zvolal ustanovujúce zasadnutie, pričom mu bolo odporučené vyriešiť to najneskôr v auguste. Na rodičovskom združení v materskej škole (25. toho mesiaca) boli rodičmi navrhnutí noví členovia rady; zastupiteľstvo má delegovať dvoch svojich zástupcov.
Predsedajúca navrhla ako zástupcov zastupiteľstva v Rade MŠ poslancov Gabriela Jankulára a Józsefa Kovácsa.
Hlasovanie: Obecné zastupiteľstvo návrh jednohlasne schválilo.
Uznesenie č. 563/31082026
Obecné zastupiteľstvo obce Strekov deleguje

v zmysle zákona o štátnej správe v školstve a školskej samospráve do Rady školy pri Materskej škole Strekov (Óvoda Kürt) ako zástupcov zriaďovateľa (Obce Strekov) týchto členov:
- Gabriel Jankulár
- József Kovács

Informácie o stave rekonštrukcie bývalého OcÚ a odstúpení od zmluvy na výstavbu veterných elektrární
Viacerí poslanci vzniesli otázku o aktuálnom stave projektu rekonštrukcie budovy bývalého obecného úradu, na ktorý boli poskytnuté finančné prostriedky. Bolo konštatované, že projektové financie sú stále na účte obce. Posledné informácie boli zo začiatku roka: projektová dokumentácia obsahovala chyby (napríklad zahrnutie betónovej stropnej dosky, ktorá nebola súčasťou schváleného projektu ani stavebných povolení), čo spôsobilo zdržania pri kontrolách a pri podávaní 15-percentnej projektovej modifikácie. Predsedajúca informovala, že komunikácia s pôvodnou projektantkou bola problematická; situáciu riešil dozorný technik, ktorý zdokumentoval nedostatky. Od apríla sa vecou zaoberá starosta obce. Bolo navrhnuté, aby zastupiteľstvo uložilo starostovi obce povinnosť predložiť písomné informácie o aktuálnom stave projektu a o projekte veterných elektrární.
Hlasovanie:
Uznesenie č. 564/31082026
Obecné zastupiteľstvo obce Strekov
ukladá starostovi obce
a.) písomne informovať členov obecného zastupiteľstva o aktuálnom stave projektu rekonštrukcie budovy bývalého obecného úradu, vrátane informácií o termínoch plnenia a prípadných predĺženiach termínov,

b.) písomne informovať členov obecného zastupiteľstva o aktuálnom stave rokovaní a krokov v súvislosti s odstúpením od zmluvy na výstavbu veterných elektrární v katastrálnom území Strekov.
Termín: do nasledujúceho zasadnutia Obecného zastupiteľstva obce Strekov

Nebezpečný strom — Nová cintorínska ulica
Poslanec upozornil na havarijný stav stromu pri oplotení nehnuteľnosti na Novej cintorínskej ulici. Strom je úplne vyschnutý, drží ho iba oplotenie; v prípade pádu by zablokoval cestu. Podľa katastrálnej mapy sa strom nachádza na verejnom pozemku, avšak oplotenie nie je umiestnené na správnej hranici parcely. Diskutovalo sa o potrebe vyzvať vlastníka nehnuteľnosti na odstránenie stromu, prípadne zabezpečiť odstránenie v réžii obce s následným fakturovaním.
Zároveň bolo upozornené na ďalší nebezpečný strom pri odbočke na Hlavnú štátnu cestu a na jedľu pri kostole. Predsedajúca  navrhla systematické označenie všetkých nebezpečných stromov v obci a ich postupné odstraňovanie.
Poškodená vozovka — vedľajšia cesta oproti kostola
Jeden z prítomných občanov upozornil na poškodenie vozovky vedľajšej cesty (pri kostole), kde po havárii vodovodu dochádza k prepadaniu povrchu. Bolo konštatované, že zodpovednosť za opravu prechádza na správcu vodovodu (vodárenská spoločnosť), ktorého je potrebné vyzvať na opravu.
Informácie o termíne ďalšieho zasadnutia
Predsedajúca  informovala, že konkrétny dátum nasledujúceho zasadnutia zastupiteľstva zatiaľ nie je stanovený, avšak ďalšie zasadnutie by mohlo byť ešte v septembri. V prípade potreby môže byť zastupiteľstvo zvolané mimoriadne.
Poďakovala všetkým prítomným za účasť a zasadnutie ukončila.


Zástupca starostu:	 Judit Sütő

Overovatelia:		Zoltán Izsák
                                    Gabriel Jankulár

          			 
Zapísala: 		Mgr. Katarína Kecskésová

